कसोल

कसोल भारतीय राज्य हिमाचल प्रदेश के कुल्लू जिले में स्थित एक गाँव है। यह पार्वती घाटी में, पार्वती नदी के तट पर, भुंतर और मणिकर्ण के बीच में स्थित है। यह भुंतर से ३० किमी और मणिकर्ण से ३.५ किमी दूर स्थित है। कसोल बैकपैकर्स के लिए हिमालयी हॉटस्पॉट है। इज़राइली पर्यटकों के यहाँ उच्च प्रतिशत के कारण इसे भारत का मिनी इज़राइल भी कहा जाता है।

खीरगंगा ट्रेक के लिए जाने वालों को कसोल से बरशैणी तक के लिए बस की सुविधा उपलब्ध है जोकि मणिकर्ण होते हुए जाती है। बरशेणी से खीरगंगा ट्रेक की शुरुआत होती है।

जलवायु

कसोल में पूरे साल अच्छा मौसम होता है और दिसंबर के अंत से फरवरी तक बर्फबारी काफ़ी मात्रा में होती है। कोपेन-गीगर जलवायु वर्गीकरण प्रणाली इसकी जलवायु को आर्द्र उपोष्णकटिबंधीय के रूप में वर्गीकृत करती है।

सन्दर्भ